Държавен вестник, бр. 22, 2017 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  22
(3) Когато участникът не е съгласен със 
становището на организатора, се изготвя 
и протокол, описващ предмета на спора и 
становищата на двете страни, който се изпра-
ща в електронен вариант и/или на хартиен 
носител до ДКХ в 3-дневен срок от датата 
на съставянето му.
(4) Участникът, който не е удовлетворен 
от решението на спора, може да подаде до 
ДКХ писмено оплакване в 7-дневен срок от 
уведомяването му по електронен път и/или 
на хартиен носител, като в него се изложат 
обяснения и аргументи.
Заключителна разпоредба
Параграф единствен. Тези Общи игрални 
условия и правила за организиране на игри 
със залагания върху случайни събития и със 
залагания, свързани с познаване на факти, са 
приети на заседание на ДКХ на 24.02.2017 г. 
с протокол № 000030-2117 на основание 
чл. 22, ал. 1, т. 4 ЗХ и влизат в сила в деня 
на обнародването им в „Държавен вестник“.
Председател: 
Огнемир Митев
1789
ОБЩИ ИГРАЛНИ УСЛОВИЯ 
И ПРАВИЛА 
за организиране на лотарийни игри
Раздел І
Общи положения
Чл. 1. С тези общи игрални условия и 
правила се регламентират минималните 
изисквания, които се спазват при органи-
зирането на лотарийни игри по смисъла на 
чл. 48 от Закона за хазарта (ЗХ). Същите 
са задължителни за организаторите на 
лотарийни игри. Правилата, изготвени по 
реда на чл. 22, ал. 1, т. 4 ЗХ, следва да са 
съобразени с тях.
Чл. 2. Лотарийните игри са хазартни 
игри, в които се участва посредством билети, 
фишове, талони или други удостоверителни 
знаци. Печалбата се дължи при откриване 
или познаване на определена цифра, комби-
нация от цифри, знак, фигура и други.
Чл. 3. Лотарийните игри се провеждат със 
залози и печалби само в български левове 
и в евро. 
Чл. 4. Видовете лотарийни игри са:
1. традиционна лотария – лотарийна игра, 
при която се разиграват всички издадени 
билети с поредни серийни номера – орга-
низира се през определен период от време;
2. томбола – лотарийна игра, която се 
разиграва само с продадените билети – ор-
ганизира се еднократно или през определен 
период от време;
3. числова лотарийна игра – лотарийна 
игра, при която се залага върху цифри, ком-
бинация от цифри, знак, фигура и други – ор-
ганизира се през определен период от време;
4. моментна лотария – лотарийна игра, 
която се разиграва с талони с поредни серий-
ни номера, върху които са отразени цифри, 
комбинации от цифри, знаци, фигури и други 
символи, изписани по вид, ред и последова-
телност под защитно покритие – организира 
се еднократно.
Чл. 5. Участието в лотарийните игри се 
осъществява по начин, описан в правилата на 
игрите, изготвени и приети от организатора 
и утвърдени от ДКХ на основание чл. 22, 
ал. 1, т. 4 ЗХ.
Чл. 6. В лотарийни игри може да участва 
всяко пълнолетно, дееспособно физическо 
лице. Недееспособните могат да получават 
билети или талони само по дарение.
Чл. 7. В правилата по чл. 22, ал. 1, т. 4 ЗХ 
организаторът на лотарийни игри е длъжен 
да посочи:
1. вида на лотарийната игра;
2. условията и реда за участие в играта;
3. начина за определяне на печелившите 
участници и изплащането на печалбите;
4. реда и срока за извършване на рекла-
мации.
Раздел ІІ
Общи игрални условия
Чл. 8. (1) Преди издаване на фишове, 
билети или други удостоверителни знаци за 
участие в лотарийните игри организаторът 
представя пред ДКХ образците за утвържда-
ване при наземно организиране на игрите.
(2) Централните компютърни системи, 
включително системите за онлайн подаване 
на информация за формирането и разпре-
делението на печалбите, трябва да отгова-
рят на Общите задължителни технически 
изисквания за системите за контрол върху 
хазартните игри и игралното оборудване, 
приети от ДКХ на основание чл. 22, ал. 1, 
т. 7 ЗХ.
Чл. 9. (1) Организаторът на хазартни игри 
е длъжен в определения срок и по реда, 
вписан в утвърдените му игрални условия 
и правила, да изплати печалбата и/или да 
даде предметната печалба на физическото 
лице, представило му жетони, отрязъци от 
фишове, талони или други удостоверителни 
знаци за потвърждаване на печалбата, които 
те материализират.
(2) Печалбата на участниците от игрите 
се разпределя, както следва:
1. за традиционна лотария – най-малко 50 
на сто от общата стойност на всички билети 
се разпределя между участниците под фор-
мата на парични и/или предметни печалби;